കരിക്കോട്ടക്കരി ഹൈസ്കൂളില് പ്ലസ് ടു ബാച്ച് അനുവദിക്കണം കരിക്കോട്ടക്കരി: അയ്യന്കുന്ന് പഞ്ചായത്തിലെ ആദ്യഹൈസ്കൂള് ആയ കരിക്കോട്ടക്കരി സെന്റ് തോമസ് ഹൈസ്കൂളില് ഹയര് സെക്കന്ഡറി ബാച്ചുകള് അനുവദിക്കണമെന്ന് കോണ്ഗ്രസ് കരിക്കോട്ടക്കരി മണ്ഡലം കമ്മിറ്റി ആവശ്യപ്പെട്ടു. മലയോര മേഖലയില് നിന്നും എസ്എസ്എല്സി പാസായ വിദ്യാര്ഥികള്ക്ക് ആനുപാതികമായി പ്ലസ് ടു സീറ്റുകള് ഇല്ലാത്തത് കുട്ടികളുടെ ഉപരിപഠന സാധ്യതയെ പ്രതികൂലമായി ബാധിക്കുന്നുണ്ടെന്ന് യോഗം വിലയിരുത്തി. കരിക്കോട്ടക്കരി, എടപ്പുഴ, ഈന്തുംകരി, കൊട്ടുകപ്പാറ, മുണ്ടയാംപറമ്ബ് എന്നീ പ്രദേശങ്ങളിലെ ആദിവാസി കോളനികളിലെ വിദ്യാര്ഥികളടക്കം പഠിക്കുന്ന ഈ വിദ്യാലയം കഴിഞ്ഞ 13 വര്ഷം തുടര്ച്ചയായി എസ്എസ്എല്സി പരീക്ഷയില് നൂറ് ശതമാനം വിജയം കരസ്ഥമാക്കിയ വിദ്യാലയമാണ്. മികച്ച നിലവാരം പുലര്ത്തുന്ന ഈ വിദ്യാലയം ഹയര്സെക്കന്ഡറി ആക്കി ഉയര്ത്തണം എന്നത് ഈ പ്രദേശത്തെ വിദ്യാര്ഥികളുടെയും രക്ഷിതാക്കളുടെയും നാട്ടുകാരുടെയും ദീര്ഘനാളായുള്ള ആവശ്യമാണ്. മുഖ്യമന്ത്രിക്കും വിദ്യാഭ്യാസ മന്ത്രിക്കും നിവേദനം നല്കുമെന്ന് മണ്ഡലം കമ്മിറ്റി പ്രസിഡന്റ് മനോജ് എം കണ്ടത്തില് അറിയിച്ചു.